**D I S P O Z I Ţ I E**

 **privind exercitarea drepturilor părintești pentru copilul Aldea Ștefania.**

Preşedintele Consiliului Judeţean Cluj,

 Având în vedere conținutul instrumentului de motivare și prezentare a dispoziției, respectiv Referatul de aprobare nr. 25711/13.06.2025 elaborat de către Direcția Juridică -Serviciul Juridic, Contencios Administrativ, Arhivă, prin care se motivează și fundamentează emiterea actului administrativ;

Tinând cont de adresa Direcţiei Generale de Asistenţă Socială şi Protecţia Copilului Cluj nr. 405/10.06.2025, înregistrată la Consiliul Judeţean Cluj sub nr. 25711/13.06.2025 și documentele anexate;

Luând în considerare:

* Sentința Civilă nr.\_\_\_\_\_\_\_ pronunţată de Tribunalul Cluj – Secţia Civilă în dosarul nr.\_\_\_\_\_\_\_ .

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* + art. 191 alin. (1) lit. e) și f) și alin. (6) lit. d), art.437 alin.(1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
	+ art. 1, art. 2, art.4 lit. g), art. 5 alin. (1), (3) și alin.(4), art. 6, art.46-50, art.54, art. 59 lit.b), art. 60 lit.d), art. 62 alin. (1) lit. a) și art. 63 din Legea nr. 272/2004 privind protecția și promovarea drepturilor copilului, republicată, cu modificările și completările ulterioare;
	+ art. 32 alin. (5) lit.a) și alin. (6) din Legea nr. 273/2004 privind procedura adopţiei, republicată, cu modificările și completările ulterioare;
	+ art.65 din Anexa nr. 3 la Hotărârea Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, a Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, cu modificările și completările ulterioare;

 În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**d i s p u n e:**

 **Art. 1.** Se emite acordul reprezentantului legal în vederea internării și efectuării unei intervenții chirurgicale în condiții de anestezie generală la Spitalul Clinic de Copii ” Dr. Victor Gomoiu”, București, pentru minora Aldea Ștefania, născută la data \_\_\_\_\_\_\_\_\_\_\_\_\_\_\_\_

 **Art. 2.** Se împuternicește doamna Păcurar Mariana, asistent medical, posesoare a CI \_\_\_\_\_\_\_\_\_\_\_, să semneze actele medicale necesare internării și efectuării tratamentului, a investigațiilor medicale și a intervenției chirurgicale pentru copilul Aldea Ștefania, născută la data de \_\_\_\_\_\_\_\_\_\_\_\_\_\_\_.

 **Art. 3.** Cu ducerea la îndeplinire a prezentei dispoziţii se încredinţează Direcţia Generală de Asistenţă Socială şi Protecţia Copilului Cluj.

 **Art.4.** Prezenta dispoziţie se comunică prin posta electronică Direcţiei Generale de Asistenţă Socială şi Protecţia Copilului Cluj şi Prefectului Judeţului Cluj.

 **PRESEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 263 din 13 iunie 2025**